РЕПУБЛИКА БЪЛГАРИЯ
МИНИСТЕРСКИ СЪВЕТ
ПОСТАНОВЛЕНИЕ № 
от                         2026 г.
ЗА изменение и допълнение на Наредбата за плаването и граничния режим във вътрешните морски води, в териториалното море и във вътрешните водни пътища на Република България на български и чуждестранни яхти, лодки и други плавателни средства за спорт, туризъм и развлечение, както и извършване на водноатракционни услуги с тях, приета с Постановление № 293 на Министерския съвет от 2009 г. (обн., ДВ, бр. 99 от 2009 г., изм. и доп., бр. 33 от 2012 г.)
МИНИСТЕРСКИЯТ СЪВЕТ
ПОСТАНОВИ:
§ 1. В чл. 3 след думите „1972 г.“ се поставя запетая и се добавя „подписана в Лондон на 20 октомври 1972 г.“, а думите „Правилника за плаване в българския участък на река Дунав“ се заменят с „Правилата за плаване по река Дунав, приети с Постановление № 154 на Министерския съвет от 2020 г. (обн., ДВ, бр. 67 от 2020 г.)“.
§ 2. В чл. 5, ал. 2 думите „Входният и изходният“ се заменят с „Входящият и изходящият“.
§ 3. В чл. 7, т. 7 се изменя така:
„7. риболовът в района на външните и вътрешните рейдове, входовете, плавателните канали, зоните за подхождане, зоните за маневриране и оперативните акватории на пристанищата“.
§ 4. В чл. 8 се правят следните изменения и допълнения:
1. В ал. 1 думите „24 м“ се заменят с „24 m“.
2. В ал. 2 думите „чл. 362, ал. 1“ се заменят с „чл. 363а, т. 2“, , след думите „2006 г.“ се добавя „(ратифициран със закон – ДВ, бр. 54 от 2008 г.), изменена с Акт, съставен в Гуадалахара (ратифициран със закон – ДВ, бр. 75 от 2011 г.)“, думите „и в Българския морски отговорен район за търсене и спасяване“ се заличават, а думите „ПМС № 200“ се заменят с „Постановление № 200 на Министерския съвет“.
3. В ал. 4 след думите „1992 г.“ се добавя „(ратифицирана със закон – обн., ДВ, бр. 61 от 1994 г.)“, а след думите „2006 г.“ се поставя запетая и се добавя „изменена с Акт, съставен в Гуадалахара (обн., ДВ, бр. 36 от 2003 г., изм., бр. 38 от 2003 г. бр. 94 от 2004 г. и бр. 85 от 2008 г.)“.
§ 5. В чл. 9 думите „на яхти за български пристанища“ се заличават, а думата „приложението“ се заменя с „приложение № 1“.
§ 6. В чл. 11, в основния текст думите „собственика му“ се заменят с „пристанищния оператор, получил достъп до пазара на пристанищни дейности и услуги по чл. 116, ал. 2, т. 1 от Закона за морските пространства, вътрешните водни пътища и пристанищата на Република България (ЗМПВВППРБ) на това пристанище“ и се поставя запетая.
§ 7. В чл. 12 думите „Морска администрация“ в“ се заменят с „на“.
§ 8. В чл. 13 се правят следните изменения и допълнения:
1. В ал. 1 думата „Джетове“ се заменя с „Плавателните съдове за лично ползване (джетове)“, а думите „както и други моторни плавателни средства, независимо от вида и наименованието им“ и запетаите преди и след тях се заличават.
2. В ал. 2, т. 4 думата „джет“ се заменя с „плавателно средство“.
3. В ал. 3:
а) в т. 1 след думите „за отдих“ се добавя „и на плавателните съдове за лично ползване“, думите „№ 12“ се заменят с „№ 388“, думите „2006 г.“ се заменят с „2015 г.“, а думите „(обн., ДВ, бр. 12 от 2006 г.; изм. и доп., бр. 40 и 61 от 2006 г.)“ се заменят с „(обн., ДВ, бр. 4 от 2016 г.);
б) точка 2 се изменя така:
„2. лицата, намиращи се на тегленото от джета съоръжение, носят индивидуални спасителни жилетки с прикрепена свирка за подаване на сигнал за аварийно спиране.“
в) точка 3 се отменя;
г) точка 4 се отменя.
4. В ал. 4:
а) точка 1 се изменя така:
„1. на разстояние, по-малко от 200 m навътре в морето от плаващите шамандури, които обозначават зоната за къпане, съгласно одобрената схема по чл. 27, ал. 1 и 2 от Наредбата за водноспасителната дейност и обезопасяването на водните площи и басейните за обществено ползване, приета с Постановление № 82 на Министерския съвет от 2024 г. (обн., ДВ, бр. 30 от 2024 г.)“
б) в т. 2 думите „водни спортове“ се заменят с „предоставяне на водноатракционни услуги“, а думите „охраняеми плажове“ се заменят с „охраняем морски плаж“;
в) в т. 3 думите „300 метра“ се заменят с „300 m“.
5. Алинея 6 се изменя така:
„(6) Потеглянето от брега към районите, в които плаването с плавателни средства по ал. 1 е разрешено съобразно ал. 4 и 5, както и връщането към брега се извършва със скорост, не по-висока от 5 възела или 9 кm/h, и с повишено внимание.“
6. Създават се ал. 7 и 8 със следното съдържание:
„(7) Управлението на джет се извършва от лице, притежаващо правоспособност „водач на плавателен съд за лично ползване (джет)“ или по-висока съгласно Наредба № 6 от 2021 г. за компетентност на морските лица в Република България (обн., ДВ, бр. 54 от 2021 г.).
(8) В зоните за предоставяне на водноатракционни услуги управлението на джет може да бъде извършвано и от лице, което не отговаря на изискването по ал. 7, ако са изпълнени едновременно следните условия:
1. лицето е навършило 16 години;
2. джетът е снабден с автоматична GPS система за контрол на района и скоростта;
3. лицето е преминало инструктаж, проведен от управителя на зоната.“
§ 9. В чл. 14а след думата „дирекция“ се добавя „на Изпълнителна агенция“.
§ 10. Член 15 се отменя.
§ 11. Член 16 се отменя.
§ 12. В чл. 16в се правят следните изменения:
1. В ал. 1 думите „20 м“ се заменят с „20 m“, кавичките пред думата „Задължителните“ се заличават, думите „по р. Дунав“, издадени от изпълнителния директор на Изпълнителна агенция „Морска администрация“ (обн., ДВ, бр. 66 от 2008 г.; изм., бр. 38 от 2009 г.)“ се заменят с „на река Дунав (обн., ДВ, бр. 40 от 2020 г.)“ и думите „приети от Дунавската комисия на 19 декември 1951 г., утвърдени с Постановление № 658 на Министерския съвет от 1954 г. (обн., Изв., бр. 99 от 1954 г.; изм. и доп., 1962 г. и 1963 г.), утвърдени с Решение № 42 на Министерския съвет от 1978 г. (ДВ, бр. 31 от 1978 г.)“ се заменят с „приети с Постановление № 82 на Министерския съвет от 2013 г. (обн., ДВ, бр. 35 от 2013 г.)“
2. В ал. 2 думите „издадена от министъра на транспорта и съобщенията“ и запетаята пред тях се заличават, а думите „чл. 362, ал. 1“ се заменят с „чл. 363а, т. 2“.
§ 13. В чл. 16г кавичките пред думата „Формуляр“ се заличават, кавичките след думата „развлечение“ се заменят с наклонена черта и се добавя „Control form for pleasure boat съгласно приложение № 1“
§ 14. В чл. 16е, в основния текст думите „собственика му“ се заменят с „пристанищния оператор, получил достъп до пазара на пристанищни дейности и услуги по чл. 116, ал. 2, т. 1 ЗМПВВППРБ на това пристанище“ и се поставя запетая.
§ 15. В чл. 16ж, ал. 1 след думата „дирекция“ се добавя „на Изпълнителна агенция“.
§ 16. В чл. 16з се правят следните изменения и допълнения:
1. В ал. 1 думата „Джетове“ се заменя с „Плавателните съдове за лично ползване (джетове)“, а думите „както и други моторни плавателни средства, независимо от вида и наименованието им“ и запетаите преди и след тях се заличават.
2. В ал. 2, т. 4 в края на текста се добавя „плавателно средство“.
3. В ал. 3, т. 1 думите „200 м“ се заменят с „200 m“.
4. В ал. 4 след думата „съобразена“ се добавя „правилата за“, а думите „9 км/ч“ се заменят с „9 km/h“.
5. В ал. 5 след думата „дирекция“ се добавя „на Изпълнителна агенция“, а думите „знак Е 21 и Е 24 от Правилника за плаване в българския участък на р. Дунав, приет с Постановление № 7 на Министерския съвет от 1992 г. (обн., ДВ, бр. 6 от 1992 г.; изм. и доп., бр. 10 и 153 от 1998 г. и бр. 55 от 2005 г.)“ се заменят със „знак Е.21 и Е.24 от Правилата за плаване по река Дунав“.
6. Създават се ал. 6 и 7:
„(6) Управлението на джет се извършва от лице, притежаващо правоспособност „водач на плавателен съд за лично ползване (джет)“ или по-висока съгласно Наредба № 6 от 2021 г. за компетентност на морските лица в Република България.
(7) В зоните за предоставяне на водноатракционни услуги управлението на джет може да бъде извършвано и от лице, което не отговаря на изискването по ал. 6, ако са изпълнени едновременно следните условия:
1. лицето е навършило 16 години;
2. джетът е снабден с автоматична GPS система за контрол на района и скоростта;
3. лицето е преминало инструктаж, проведен от управителя на зоната.“
§ 17. В чл. 16и, ал. 1 след думата „дирекция“ се добавя „на Изпълнителна агенция“.
§ 18. В чл. 18 се правят следните допълнения:
1. В ал. 2 в края на текста се поставя запетая и се добавя „както и тези, които пристигат от пристанище на държава членка или отплават за такова пристанище, освен с оглед защитата на вътрешния ред и сигурност, митническото и имиграционното законодателство, съгласно Регламент (ЕС) 2016/399 на Европейския парламент и на Съвета от 9 март 2016 г. относно Кодекс на Съюза за режима на движение на лица през границите (Кодекс на шенгенските граници) (OB, L 77, 23 март 2016 г.), с неговите последващи изменения и допълнения.“
2. Създава се ал. 3:
„(3) В зависимост от оценката на рисковете, свързани с вътрешната сигурност и нелегалната имиграция, и с оглед на близостта до брегова зона на трета държава се извършват проверки на лицата и/или физическо претърсване на плавателния съд.“
§ 19. В чл. 20 се правят следните изменения и допълнения:
1. В ал. 1 думите „Входният и изходният граничен контрол“ се заменят с „Входящ и изходящ граничен контрол, както и пристигане от пристанище на държава членка или отплаване за такова пристанище“.
2. Алинея 2 се изменя така:
„(2) За извършване на входящ и изходящ граничен контрол, както и преди пристигане от пристанище на държава членка или отплаване за такова пристанище капитанът на плавателното средство или корабният агент уведомява органите по чл. 5, ал. 1 чрез УКВ канал 16, а при временна обективна невъзможност – чрез някой от способите, предвидени в чл. 18а, ал. 1 от Административнопроцесуалния кодекс.“
3. Създават се ал. 3 и 4:
„(3) Уведомлението по ал. 2 включва доклад за:
1. последното посетено пристанище и следващото пристанище на назначение;
2. броя на лицата на борда и тяхната националност;
3. друга информация, изискана от органите на Главна дирекция „Гранична полиция“.
(4) Уведомлението по ал. 2 се прави:
1. за извършване на входящ граничен контрол и при пристигане от пристанище на държава членка – не по-късно от момента на навлизане на плавателното средство в териториалното море на Република България;
2. за извършване на изходящ граничен контрол и при отплаване за пристанище на държава членка – не по-късно от един час преди отплаването.“
§ 20. В чл. 21, в основния текст думата „Входният“ се заменя с „Входящият“.
§ 21. В чл. 24 се правят следните изменения:
1. В ал. 1 думата „изходен“ се заменя с „изходящ“;
2. В ал. 3 думата „изходен“ се заменя с „изходящ“.
§ 22. В чл. 26 ал. 2 се отменя.
§ 23. В заглавието на раздел IV думите „в териториалното море“ се заменят с „териториалното море и във вътрешните водни пътища“.
§ 24. Член 27 се изменя така:
„Чл. 27. (1) Предоставянето на водноатракционни услуги с плавателни средства за спорт, туризъм и развлечение се извършва от физически или юридически лица, които са вписани в Регистъра на доставчиците на атракционни услуги, представляващи източник на повишена опасност – част от Националния туристически регистър по чл. 165, ал. 1 от Закона за туризма и отговарят на едно от следните условия:
1. имат качеството концесионер или наемател на морски плаж;
2. имат качеството собственик, концесионер или упражняващ правото на собственост на държавата или община върху поземлен имот по чл. 27а, ал. 1, т. 2;
3. имат качеството собственик, концесионер или упражняващ правото на собственост на държавата или община върху поземлен имот – част от крайбрежната ивица в българския участък на река Дунав;
4. действат като подизпълнител на лицето по т. 1, 2 или 3 в изпълнение на писмен договор. 
(2) Предоставянето на услугите по ал. 1 се извършва единствено в зони за предоставяне на водноатракционни услуги, чието местоположение и граници се определят в схема, изработена на основата на:
1. специализираната схема по чл. 22, ал. 2, т. 2 от Закона за устройството на Черноморското крайбрежие и в съответствие с одобрената схема по чл. 27, ал. 1 и 2 от Наредбата за водноспасителната дейност и обезопасяването на водните площи и басейните за обществено ползване – за зоните за предоставяне на водноатракционни услуги във вътрешните морски води и териториалното море;
2. действащата кадастрална карта за населеното място, в чието землище се намира поземленият имот или имоти, в които е обособена зона за предоставяне на водноатракционни атракционни услуги във вътрешните водни пътища.“
§ 25. Създават се чл. 27а – 27в:
Чл. 27а. (1) Зони за предоставяне на водноатракционни услуги във вътрешните морски води и териториалното море се обособяват:
1. на охраняеми морски плажове;
2. по изключение, само за предоставяне на водноатракционната услуга „Плаване с плавателен съд за лично ползване (джет)“ – в други поземлени имоти, които имат граница с морската акватория и са част от територията от зона „А“ в строителните граници на морски курорт от национално или местно значение, обявен за такъв съгласно чл. 76 от Закона за здравето;
(2) При определяне на местоположението и границите на зоните по ал. 1, т. 1 се съблюдават следните правила:
1. местоположението и границите на всяка зона за предоставяне на водноатракционни услуги се съобразяват с условията на морския бряг и прилежащата акватория, с наситеността на движение, с типа на плавателните средства, които ще бъдат използвани в зоната, и с дейността, за която ще бъдат използвани;
2. не се допуска обособяване на зона за предоставяне на водноатракционни услуги, ако дължината на водната граница на плажа с Черно море е по-малка от 300 m, освен когато е налице изразено в писмена форма с нотариално удостоверяване на подписите съгласие на концесионерите или наемателите на два съседни плажа за обособяване на обща зона и при условие, че общата дължина на водната граница с Черно море на тези два съседни плажа надхвърля 300 m и е спазено изискването на т. 3;
3. разстоянието между две зони за предоставяне на водноатракционни услуги с моторни плавателни средства не може да бъде по-малко от 500 m;
4. зона за предоставяне на водноатракционни услуги не може да бъде разположена на по-малко от 250 m от границата със съседен плаж, освен когато е налице изразено в писмена форма с нотариално удостоверяване на подписите съгласие на концесионерите или наемателите на двата плажа и е спазено изискването на т. 3;
5. във всяка зона за предоставяне на водноатракционни услуги трябва да бъде обособен поне един воден коридор за безопасно движение, влизане и излизане на плавателните средства от водата, като местоположението и параметрите на всеки воден коридор се съобразяват с обстоятелствата, посочени в т. 1; в случаите по т. 2, предложение второ водният коридор се обособява в прилежащата акватория на единия от двата съседни плажа;
6. допуска се между две зони за предоставяне на водноатракционни услуги с моторни плавателни средства да се обозначи един коридор за плавателни средства, задвижвани с човешка сила;
7. дължината на водния коридор не може да бъде по-малка от 200 m след зоната за къпане в акваторията пред охраняемия морски плаж, а широчината му – не по-малка от 30 m в участъка, в който пресича зоната за къпане, и не по-малка от 20 m след тази зона;
8. обособяването на воден коридор може да бъде заменено с плаващи, несамоходни, обезопасени, закотвени понтони, които започват от брега и достигат извън зоната за къпане, като завършват с плаваща закотвена платформа, от която моторните плавателни средства да тръгват и на която да се завръщат.
(3) При определяне на местоположението и границите за зони по ал. 1, т. 2 се съблюдават следните правила:
1. местоположението и границите на всяка зона за предоставяне на водноатракционната услуга „Плаване с плавателен съд за лично ползване (джет)“се съобразяват с условията на морския бряг и прилежащата акватория, с наситеността на движение и с типа на използваните плавателни средства;
2. не се допуска обособяване на зона по ал. 1, т. 2 в имот, който:
а) попада в защитена зона по смисъла на Закона за биологичното разнообразие или защитена територия по Закона за защитените територии;
б) попада в границите на единична или групова недвижима културна ценност;
в) съставлява цялата или част от територията на неохраняем морски плаж;
г) има предназначение или начин на трайно ползване, който е несъвместим с използването му като зона за предоставяне на водноатракционната услуга „Плаване с плавателен съд за лично ползване (джет)“ (например: зелени площи, крайбрежна алея и др. под.);
д) попада в сервитута на мрежи или съоръжения на техническата инфраструктура;
3. зона за предоставяне на водноатракционната услуга „Плаване с плавателен съд за лично ползване (джет)“ не може да бъде разположена на по-малко от 500 m от охраняем плаж;
4. акваторията на зона за предоставяне на водноатракционната услуга „Плаване с плавателен съд за лично ползване (джет)“ не може да засяга оперативната акватория, зоната за маневриране или зоната за подхождане на пристанище или на специализиран пристанищен обект или зоната за безопасност на подводен линеен обект на техническата инфраструктура;
5. разстоянието между две зони за предоставяне на водноатракционната услуга „Плаване с плавателен съд за лично ползване (джет)“ не може да бъде по-малко от 500 m.
(4) При определяне на местоположението и границите на зоните за предоставяне на водноатракционни услуги във вътрешните водни пътища се съблюдават следните правила:
1. местоположението и границите на всяка зона за предоставяне на водноатракционни услуги се съобразяват с условията на речния бряг и прилежащата акватория, с наситеността на движение, с типа на плавателните средства, които ще бъдат използвани в зоната, и с дейността, за която ще бъдат използвани;
2. не се допуска обособяване на зона за предоставяне на водноатракционни услуги в:
а) имоти, попадащи в защитена зона по смисъла на Закона за биологичното разнообразие или защитена територия по Закона за защитените територии;
б) имоти, попадащи в границите на единични или групови недвижими културни ценности;
в) участъци, в които са разположени плаващи съоръжения;
г) районите на котвените стоянки;
д) райони, през които преминават маршрутите на фериботите, свързващи българския с румънския бряг на река Дунав;
е) сервитута на мостовете над река Дунав или на мрежи или съоръжения на техническата инфраструктура;
ж) райони, през които преминават трасета на високоволтови линии за пренос на електрическа енергия;
3. акваторията на зона за предоставяне на водноатракционни услуги не може да засяга фарватера на река Дунав, оперативната акватория, зоната за маневриране или зоната за подхождане на пристанище или специализиран пристанищен обект, зоната за безопасност на подводен линеен обект на техническата инфраструктура или зона за изземване на наносни отложения от река Дунав;
4. разстоянието между две зони за предоставяне на водноатракционни услуги с моторни плавателни средства не може да бъде по-малко от 500 m.
Чл. 27б. (1) Местоположението и границите на зоните за предоставяне на водноатракционни услуги се съгласуват предварително с Изпълнителна агенция „Морска администрация“ и с Главна дирекция „Гранична полиция“. Местоположението и границите на зоните за предоставяне на водноатракционни услуги във вътрешните морски води и териториалното море се съгласуват и с Военноморските сили.
(2) Лицата по чл. 27, ал. 1 подават заявление за съгласуване на местоположението и границите на зоната за предоставяне на водноатракционни услуги, в което посочват:
1. номера, под който са вписани в Регистъра на доставчиците на атракционни услуги, представляващи източник на повишена опасност – част от Националния туристически регистър по чл. 165, ал. 1 от Закона за туризма;
2. информация за партидата на концесията, съответно копие от договора за наем, за морския плаж – при съгласуване на местоположението и границите на зона за предоставяне на водноатракционни услуги във вътрешните морски води и териториалното море;
3. при съгласуване на местоположението и границите на зона по чл. 27а, ал. 1, т. 2 или на зона за предоставяне на водноатракционни услуги във вътрешните водни пътища:
а) идентификаторите на поземлените имоти, включени в обхвата на зоната;
б) номера, датата на издаване и органа, издал акта за държавна или общинска собственост върху поземлените имоти, включени в обхвата на зоната;
в) партидата на концесията – когато поземлените имоти са обект на концесия.
(3) Към заявлението по ал. 2 се прилагат следните документи:
1. копие от документа, удостоверяващ правото на собственост на физическо или юридическо лице върху поземлените имоти, в които се обособява зона по чл. 27а, ал. 1, т. 2 или зона за предоставяне на водноатракционни услуги във вътрешните водни пътища;
2. копие от договора между концесионера или наемателя на морския плаж, съответно собственика, концесионера или лицето, упражняващо правата на собственост на държавата или общината върху поземлен имот по 27а, ал. 1, т. 2 или поземлен имот – част от крайбрежната плажна ивица на река Дунав, и подизпълнителя на водноатракционни услуги – когато услугите се предоставят от подизпълнител;
3. проект на схема на зоната за предоставяне на водноатракционни услуги;
4. списък на служителите в зоната за предоставяне на водноатракционни услуги и сключените с тях трудови договори;
5. имената на отговорното лице за безопасността в зоната и данни за контакт с него;
6. списък на видовете водноатракционни услуги, които ще се предлагат в зоната;
7. копие от действащата застрахователна полица за застраховка по чл. 8 от Закона за общите изисквания за безопасност при предоставяне на атракционни услуги, представляващи източник на повишена опасност (ЗОИБПАУПИПО);
8. писмени доказателства за основанието, на което се ползват плавателните съдове, вписани в дневника по чл. 30, ал. 1;
9. правила за организацията и дейността на зоната за предоставяне на водноатракционни услуги, неразделна част от които е планът за безопасност за извършване на водноатракционните услуги, съдържащ, освен данните по чл. 9, ал. 4 ЗОИБПАУПИПО, и информация за:
а) начина, по който ще се осъществява водноатракционната услуга или услуги;
б) техническите средства и оборудването, които ще се използват;
в) процедурите за извършване на прегледи, проверки, обслужване и замяна на оборудването;
г) процедура за управление на промени при модификация, ремонт или замяна на конструктивен елемент на оборудването;
д) броя и квалификацията на преките участници в предоставянето на всяка водноатракционна услуга;
е) процедурите за провеждане на обучения и тренировки на екипажите на плавателните съдове, използвани за предоставяне на съответната водноатракционна услуга;
ж) процедурите за действие при аварийни ситуации;
з) процедурите за безопасност при потапяне на парашутистите – за водноатракционната услуга „Воден парашут“ (парасейлинг);
и) начина на бункероване с гориво на моторните плавателни средства;
к) мерките, които ще бъдат прилагани за опазване на морската, съответно речната, околна среда.
10. дневник за обучения и инструктаж на лицата, участващи пряко в предоставянето на всяка водноатракционна услуга;
11. документи от производителя или от упълномощено от него лице за съответствие на съоръженията, оборудването и екипировката с приложимите изисквания за безопасност, съответно сертификати за оценка на съответствието, издадени от акредитиран орган по чл. 23 ЗОИБПАУПИПО;
12. протоколи от проверки на съответствието, включително периодичните проверки, извършени преди началото на съответния летен туристически сезон, издадени от акредитиран орган по чл. 23 ЗОИБПАУПИПО.
13. за предоставяне на водноатракционната услуга „Воден парашут“ (парасейлинг), освен документите по т. 2 – 12, се представят и:
а) заверен корабен дневник, в който се правят записите за резултатите от извършваните измервания на посоката и силата на вятъра – в случаите, посочени в раздел III на приложение № 2;
б) дневник за техническото обслужване, в който се правят записите за извършваните проверки, обслужване и замяна на оборудването;
в) документи, удостоверяващи, че капитанът и/или палубният моряк е квалифициран за парасейлинг;
г) дневник на стажант по парасейлинг, ако капитанът или палубният моряк се обучава за предоставяне на услугата; 
д) писмени доказателства за наличието на работещо устройство за измерване на силата на вятъра;
е) документи от производителя или от упълномощено от него лице за съответствие на парашутната система с приложимите изисквания за безопасност, съответно сертификати за оценка на съответствието, издадени от лице по чл. 26 ЗОИБПАУПИПО;
ж) протоколи от проверки на съответствието на парашутната система, включително периодичните проверки, извършени преди началото на съответния летен туристически сезон, издадени от лице по чл. 26 ЗОИБПАУПИПО.
(4) По служебен път се събира необходимата информация за:
1. заявителя, включително вписаната в Регистъра на доставчиците на атракционни услуги, представляващи източник на повишена опасност – част от Националния туристически регистър по чл. 165, ал. 1 от Закона за туризма;
2. параметрите на морския плаж и другите относими условия на договора за възлагане на концесия за морски плаж – при съгласуване на местоположението и границите на зона за предоставяне на водноатракционни услуги във вътрешните морски води и териториалното море;
3. местоположението и основните характеристики на поземления имот – при съгласуване на местоположението и границите на зона по чл. 27а, ал. 1, т. 2 за предоставяне на водноатракционната услуга „Плаване с плавателен съд за лично ползване (джет)“;
4. местоположението и основните характеристики на поземлените имоти от крайбрежната ивица на река Дунав – при съгласуване на местоположението и границите на зона за предоставяне на водноатракционни услуги във вътрешните водни пътища.
(5) Заявлението по ал. 2 се подава пред съответната териториална дирекция на Изпълнителна агенция „Морска администрация“, в района на действие на която се намира зоната за предоставяне на водноатракционни услуги. Съгласуването от страна на Военноморските сили и Главна дирекция „Гранична полиция“ се извършва като вътрешни административни услуги.
(6) Съгласуването на местоположението и границите на зоните за предоставяне на водноатракционни услуги се осъществява всяка календарна година.
(7) Не се извършва ежегодно съгласуване, когато зона за предоставяне на водноатракционни услуги е съгласувана в предходна календарна година и не са настъпили промени в основните характеристики на зоната (местоположение, граници, оборудване, коридори), както и в другите данни, отразени в документите, изисквани по ал. 3, т. 1 – 6, 8 и 9. В този случай лицата по чл. 27, ал. 1 писмено уведомяват съответната териториална дирекция на Изпълнителна агенция „Морска администрация“. Проверката за установяване наличието на продължаващо съответствие на лицата по чл. 27, ал. 1 с изискването по чл. 5 ЗОИБПАУПИПО и на валидна задължителна застраховка „Злополука“ по чл. 8 ЗОИБПАУПИПО се извършва служебно от съответната териториална дирекция на Изпълнителна агенция „Морска администрация“.
(8) Заявленията по ал. 2 и уведомленията по ал. 7, изречение второ може да бъдат подавани и по електронен път по реда на Закона за електронното управление.
Чл. 27в. Всеки концесионер или наемател на морския плаж, всеки собственик, концесионер или лице, упражняващо правата на собственост на държавата или общината върху поземлен имот, който има граница с морската акватория и е част от територията от зона „А“ в строителните граници на морски курорт от национално или местно значение, както и всеки собственик, концесионер или лице, упражняващо правата на собственост на държавата или общината върху поземлен имот – част от крайбрежната плажна ивица на река Дунав, е длъжен незабавно да уведоми Изпълнителна агенция „Морска администрация“ и Главна дирекция „Гранична полиция“, в случай че на морския плаж, съответно в поземления имот, който ползва на валидно правно основание, е обособена зона за предоставяне на водноатракционни услуги без да е извършено съгласуване по чл. 27б.“
§ 26. Член 28 се изменя така:
„Чл. 28. (1) Във всяка зона за предоставяне на водноатракционни услуги лицето по чл. 27, ал. 1 е длъжно:
1. да назначи управител на зоната, който притежава правоспособност:
а) „Водач на кораб до 40 БТ“ или по-висока съгласно Наредба № 6 от 2021 г. за компетентност на морските лица в Република България – за зоните за предоставяне на водноатракционни услуги във вътрешните морски води и териториалното море;
б) „Водач на малък кораб“ или по-висока съгласно Наредба № 6 от 2021 г. за компетентност на морските лица в Република България – за зоните за предоставяне на водноатракционни услуги във вътрешните водни пътища;
2. да определи отговорно лице за безопасността на зоната, което отговаря на изискванията по чл. 9, ал. 3 ЗОИБПАУПИПО и притежава правоспособност съответно по т. 1, буква „а“ или т. 1, буква „б“, а когато в зоната за предоставяне на водноатракционни услуги се предоставя услугата „Воден парашут (парасейлинг)“ – и правоспособност за парасейлинг;
3. да сключи договор с акредитиран орган по чл. 23 ЗОИБПАУПИПО, а когато в зоната за предоставяне на водноатракционни услуги се предоставя услугата „Воден парашут (парасейлинг)“ – и с лице по чл. 26 ЗОИБПАУПИПО;
4. да постави на видно място в района на зоната и да поддържа в четимо състояние информационна табела, съдържаща:
а) информацията по чл. 16, ал. 1 ЗОИБПАУПИПО, изготвена съобразно изискването на чл. 16, ал. 2 ЗОИБПАУПИПО;
б) схемата на зоната за предоставяне на водноатракционни услуги;
в) указанията (правилата) за безопасност по чл. 29, ал. 3.
(2) Управителят на зоната за предоставяне на водноатракционни услуги:
1. отговаря за изработването на правилата за организацията и дейността на зоната;
2. осъществява цялостната организация на дейността в зоната;
3. отговаря за изготвянето, воденето и съхранението на дневника по чл. 30, ал. 1;
4. отговаря за изготвянето, воденето и съхранението на дневника по чл. 30, ал. 3, съответно на свитъците по чл. 30, ал. 5;
5. отговаря за наличието на надлежно попълнена и подписана декларация по чл. 29, ал. 5 за всеки ползвател на водноатракционна услуга, както и за съхраняването на тези декларации.
(3) Отговорното лице за безопасността на зоната за предоставяне на водноатракционни услуги:
1. осъществява функциите по чл. 9, ал. 2 ЗОИБПАУПИПО;
2. изготвя плана за безопасност за извършване на водноатракционните услуги;
3. отговаря за воденето и съхраняването на дневника за техническото обслужване;
4. изготвя указанията (правилата) за безопасност на ползвателите на водноатракционните услуги;
5. взема решение за временно преустановяване предоставянето на водноатракционни услуги в зоната поради лоши хидрометеорологични условия, както и за възобновяване на предоставянето им.
(4) Когато в зоната за предоставяне на водноатракционни услуги във вътрешните морски води и териториалното море са обособени два или повече водни коридори, лицето по чл. 27, ал. 1, ал. 1, т. 1 или 4, освен управител на зоната, назначава и отговорник за всеки воден коридор. За отговорник на воден коридор се назначава лице, което притежава правоспособност „Водач на кораб до 40 БТ“ или по-висока съгласно Наредба № 6 от 2021 г. за компетентност на морските лица в Република България. Отговорникът на водния коридор изпълнява функциите по ал. 2, т. 4 и 5 в рамките на коридора, за който отговоря.“.
§ 27. В чл. 29 се правят следните изменения и допълнения:
1. Алинея 1 се изменя така:
„(1) Лицата по чл. 27, ал. 1 утвърждават правила за организацията и дейността на зоната за предоставяне на водноатракционни услуги, неразделна част от които са планът за безопасност за извършване на водноатракционните услуги и указанията (правилата) за безопасност за потребителите на водноатракционни услуги. Правилата за организацията и дейността на зоната за предоставяне на водноатракционни услуги се съгласуват със съответната териториална дирекция на Изпълнителна агенция „Морска администрация“ и със съответното структурно звено на Главна дирекция „Гранична полиция“. Правилата за организацията и дейността на зона за предоставяне на водноатракционни услуги във вътрешните морски води и териториалното море се съгласуват и с Военноморските сили.“
2. Алинея 2 се изменя така:
„(2) С правилата за организацията и дейността на зоната се определят:
1. частта от територията на морския плаж, която ще бъде използвана за целите на функционирането на зона по чл. 27а, ал. 1, т. 1, и коридорите в прилежащата акватория за влизане и излизане на плавателните средства (водни коридори), съответно поземления имот или тази част от него, която ще бъде използвана за целите на функционирането на зона по чл. 27а, ал. 1, т. 2, и границите на прилежащата акватория или поземлените имоти от крайбрежната ивица на река Дунав или тази част от тях, която ще бъде използвана за целите на функционирането на зона по чл. 27а, ал. 4, и границите на прилежащата акватория;
2. периодът от време в рамките на календарната година и на денонощието, в който се предоставят водноатракционни услуги в зоната;
3. разпределението на функциите между лицата, пряко ангажирани в дейността по предоставяне на водноатракционни услуги;
4. условията, при които се предоставят водноатракционните услуги;
5. правилата и процедурите за безопасност, прилагани в зоната.“
3. В ал. 3 след думата „Указанията“ се добавя „(правилата) за безопасност“, след думите „ал. 1“ се добавя „съдържат информацията по чл. 12, ал. 1 ЗОИБПАУПИПО и“, а думите „най-малко на три“ се заменят с „на поне два“.
4. В ал. 4 след думите „чл. 28“ се поставя запетая и се добавя „ал. 1, т. 1, а в случаите по чл. 28, ал. 4 – и отговорниците за водните коридори“, а думите „плавателни средства за спорт, туризъм и развлечение или“ се заличават.
5. В ал. 5 след думата „указанията“ се добавя „(правилата)“, а думите „безопасно ползване на плавателните средства“ се заменят с „безопасност“.
§ 28. В чл. 30 се правят следните изменения и допълнения:
1. В ал. 1 думите „регистъра на корабите на Република България, съгласно Наредба № 1 от 2003 г. за вписване в регистъра на корабите (обн., ДВ, бр. 7 от 2003 г.; изм. и доп., бр. 78 от 2004 г., бр. 59 от 2005 г. и бр. 32 и 91 от 2006 г.)“ се заменят с „регистър на корабите“.
2. В ал. 4 думите „тях след“ се заменят с „лицето по чл. 27, ал. 1 за срок от една година, считано от“.
3. В ал. 5 думите „които да съдържат данните на дневника, и да бъде попълван“ се заменят с „съдържащи данните по ал. 3 и попълнени“.
4. Алинея 6 се изменя така:
„(6) Лицата по чл. 27, ал. 1 са длъжни да уведомяват съответната териториална дирекция на Изпълнителна агенция „Морска администрация“ за всяка промяна по отношение на вписаните в дневника по ал. 1 плавателни средства в тридневен срок от настъпването ѝ.“
5. Създава се ал. 7:
„(7) Когато в зоната за предоставяне на водноатракционни услуги във вътрешните морски води и териториалното море са обособени два или повече водни коридори, за всеки коридор се води отделен дневник по ал. 3, съответно свитък по ал. 5.“
§ 29. В чл. 32 се правят следните изменения и допълнения:
1. В ал. 1:
а) в основния текст думите „плавателни средства за спорт, туризъм и развлечение“ се заменят с „водноатракционни услуги“;
б) в т. 3 след думите „качване на“ се добавя „борда на“, а думите „лица, надвишаващи разрешения брой лица на борда за съответното плавателното средство“ се заменят с „по-голям брой лица от разрешения за него“;
в) в т. 5 след думата „безопасност“ се поставя запетая и се добавя „а в зоните за предоставяне на водноатракционни услуги във вътрешните морски води и териториалното море“ и се поставя тире.
2. В ал. 2:
а) в т. 1 в края на текста се поставя запетая и се добавя „освен в случаите по чл. 13, ал. 8, съответно по чл. 16з, ал. 7“;
б) в т. 2 запетаята след думата „състояние“ се заличава, а думите „употребили алкохол, наркотици или други упойващи вещества“ се заменят с „или видимо под въздействието на наркотични вещества или техни аналози“;
в) в т. 3 думата „ако“ се заличава, а след думата „морската“ се поставя запетая и се добавя „съответно речната, околна“.
§ 30. Член 33 се изменя така:
„Чл. 33. (1) Лицата по чл. 27, ал. 1, т. 1 и 4 са длъжни да обозначат с ясно видими плаващи знаци, одобрени от Изпълнителна агенция „Морска администрация“, водните коридори на зоните за предоставяне на водноатракционни услуги във вътрешните морски води и териториалното море. 
(2) Лицата по чл. 27, ал. 1, т. 3 и 4 са длъжни да обозначат прилежащата акватория на зоната за предоставяне на водноатракционни услуги във вътрешните водни пътища с брегови и плаващи знаци, в съответствие с изискванията на Правилата за плаване по река Дунав и разпорежданията на директора на съответната териториална дирекция на Изпълнителна агенция „Морска администрация“ и капитан на пристанището. 
(3) Не се допуска навлизането на лица, неползващи плавателно средство или водноатракционна услуга, в зоните за предоставяне на водноатракционни услуги, включително във водните коридори на зоните за предоставяне на водноатракционни услуги във вътрешните морски води и териториалното море.“.
§ 31. Създават се чл. 33а и чл. 33б:
„Чл. 33а. (1) В зоните за предоставяне на водноатракционни услуги във вътрешните морски води и териториалното море, с изключение на тези по чл. 27а, ал. 1, т. 2:
1. движението на моторните плавателни средства във водните коридори се извършва със скорост, не по-висока от 5 възела, или 9 кm/h;
2. не се допуска разминаване на плавателни средства във водния коридор;
3. ветроходните плавателни средства се използват на разстояние, не по-малко от 100  m от обозначената зона за къпане;
4. моторните плавателните средства се използват на разстояние, не по-малко от 200 m от обозначената зона за къпане;
5. плавателните средства, задвижвани с човешка сила, се използват на разстояние, не по-голямо от 200 m от обозначената зона за къпане.
(2) В зоните по чл. 27а, ал. 1, т. 2 за предоставяне на водноатракционната услуга „Плаване с плавателен съд за лично ползване (джет)“ потеглянето от брега и връщането към него се извършва със скорост, не по-висока от 5 възела, или 9 кm/h и с повишено внимание.
Чл. 33б. (1) Потеглянето от брега и връщането към него на моторни плавателни средства в зоните за предоставяне на водноатракционни услуги във вътрешните водни пътища се извършва със скорост, съобразена с правилата за предпазване от вълнение, но не по-висока от 9 km/h, и с повишено внимание.
(2) В зоните за предоставяне на водноатракционни услуги във вътрешните водни пътища се забранява предоставянето на водноатракционните услуги „Воден парашут“ (парасейлинг) и „Кайтсърф“.
§ 32. В чл. 34 се правят следните изменения:
1. В т. 1 думите „30 м“ се заменят с „30 m“, думата „управителят“ се заменя с „отговорното лице за безопасността“, а думите „нарочен дневник“ се заменят с „дневника за обучения и инструктаж по чл. 27б, ал. 3, т. 10“.
2. В т. 2 думите „съгласно указанията и правилата по чл. 29“ се заменят с „в съответствие с правилата за организацията и дейността на зоната за предоставяне на водноатракционни услуги по чл. 29, неразделна част от които са указанията (правилата) за безопасност за потребителите на водноатракционни услуги“.
3. В т. 3 думите „предоставящи се“ се заменя с „предоставяни“, след думата „услуги“ се добавя „по такъв начин“, а думата „така“ се заличава.
4. В т. 4 думите „дистанционна система за автоматично спиране от разстояние най-малко 1000 м (CONTROL PANEL), която се използва, в случай че ползвателите създават“ се заменят с „автоматична GPS система за контрол на района и скоростта с оглед предотвратяване на“, а думата „сигурността“ се заменя с „безопасността“.
5. В т. 6 думите „и да забраняват движението на плавателни средства за спорт, туризъм и развлечения“, запетаята след думата „слънце“ и думите „от техните зони за предоставяне на водноатракционни услуги“ се заличават.
6. Точка 7 се изменя така:
„7. да не допускат използването на зоната за предоставяне на водноатракционни услуги от плавателни средства, които не са вписвани в дневника по чл. 30, ал. 1.“.
§ 33. Член 35 се изменя така:
„Чл. 35. (1) Допуска се с едно спасително средство по чл. 34, т. 1 да бъдат осигурени до три съседни водни коридора в зона за предоставяне на водноатракционни услуги във вътрешните морски води и териториалното море, ако са изпълнени едновременно следните условия:
1. водните коридори са обособени на един и същи плаж;
2. разстоянието между двата външни водни коридора не надхвърля 1000 m;
3. водните коридори се експлоатират от един и същи концесионер или наемател на морския плаж, съответно техен подизпълнител;
4. изградена е система за комуникация между лицата, които отговарят за водните коридори.
(2) В случаите по ал. 1 спасителното средство се базира в средния от водните коридори.“
§ 34. В раздел IV се създават чл. 35а – 35в:
Чл. 35а. (1) Водноатракционната услуга „Воден парашут“ (парасейлинг) се предоставя в зони за предоставяне на водноатракционни услуги във вътрешните морски води и териториалното море при спазване изискванията на чл. 13, ал. 4 – 6 с високоскоростен плавателен съд, оборудван с платформа, лебедка и двигател с необходимата мощност в зависимост от вида на парашута. Не се допуска издигане и приземяване на брега.
(2) Екипажът на плавателния съд по ал. 1 се състои най-малко от двама души, притежаващи квалификация и опит в съответствие с изискванията в раздел IV от приложение № 2.
(3) За извършване на услугата по ал. 1 се използва оборудване, за което има издадени от производителя или от упълномощено от него лице документи за съответствие с приложимите изисквания за безопасност и което отговаря на изискванията в раздел II от приложение № 2.
(4) Не се допуска използването (тегленето) на парашути с три или повече места.
(5) Не се допуска предоставяне на услугата на лица, чиято възраст или тегло не отговарят на изискванията на производителя на сбруята, съответно на изискванията, посочени в плана за безопасност за извършване на водноатракционната услуга.
(6) На лица на възраст до 18 години услугата се предоставя след подписване на декларация за съгласие от родителите, настойниците или попечителите им, в която те вписват имената си и имената на лицето, което ще ползва услугата. Лицата, ненавършили 14 години, летят заедно с подписалия декларацията родител, настойник или попечител. 
(7) По време на полета парашутистите носят индивидуални спасителни жилетки с прикрепена свирка за подаване на сигнал за аварийно спускане.
(8) Планът за безопасност за извършване на услугата по ал. 1 се изготвя при съобразяване на изискванията на предходните алинеи, чл. 27б, ал. 3, т. 9 и приложение № 2.
Чл. 35б. (1) Водноатракционната услуга „Водна шейна“ се извършва при спазване изискванията на чл. 13, ал. 4 – 6, съответно чл. 16з, ал. 3 – 5, с моторна бързоходна лодка с екипаж не по-малко от двама души или с джет, отговарящ на изискванията на чл. 13, ал. 3.
(2) За водната шейна трябва да има издадени от производителя или от упълномощено от него лице документи за съответствие с приложимите изисквания за безопасност.
(3) Лицата, които се намират на водната шейна, носят индивидуални спасителни жилетки с прикрепена свирка за подаване на сигнал за аварийно спиране. 
(4) Не се допуска предоставяне на услугата на лица, чиято възраст или тегло не отговарят на изискванията на производителя на водната шейна, съответно на изискванията, посочени в плана за безопасност за извършване на водноатракционната услуга.
(5) На лица на възраст под 18 години услугата се предоставя след подписване на декларация за съгласие от родителите, настойниците или попечителите им, в която те вписват имената си и имената на лицето, което ще ползва услугата. Лица, ненавършили 14 години, се придружават от пълнолетно лице.
(6) Не се допуска броят на лицата, които се намират на водната шейна, да надвишава броя на местата, определен от производителя.
Чл. 35в. (1) Контролът за спазване изискванията по този раздел, с изключение на тези по чл. 28, ал. 1, т. 4, се осъществява от длъжностни лица в съответната териториална дирекция на Изпълнителна агенция „Морска администрация“ и съответното структурно звено на Главна дирекция „Гранична полиция“.
(2) Контролът по ал. 1 се осъществява по документи и чрез планови и извънредни проверки на място в зоните за предоставяне на водноатракционни услуги, извършвани от длъжностните лица по ал. 1 съвместно или поотделно.
(3) Съвместни проверки на място в зоните за предоставяне на водноатракционни услуги се извършват по график – преди началото на съответния летен туристически сезон и по време на сезона. Съвместни проверки може да се извършват и при постъпил сигнал.
(4) Графикът за проверките по ал. 3, изречение първо се изготвя ежегодно и се утвърждава от изпълнителния директор на Изпълнителна агенция „Морска администрация“ и от директора на Главна дирекция „Гранична полиция“ до 15 май на съответната календарна година.
(5) Контролът за спазване на изискванията на чл. 28, ал. 1, т. 4 се осъществява от длъжностни лица в Комисията за защита на потребителите.“
§ 35. Заглавието на раздел V се изменя така: „Принудителна административна мярка и административнонаказателни разпоредби“.
§ 36. Член 36 се изменя така:
„Чл. 36. В случаите, при условията и по реда на чл. 30 ЗОИБПАУПИПО изпълнителният директор на Изпълнителна агенция „Морска администрация“ налага принудителната административна мярка, предвидена в ал. 1 на същата разпоредба.“
§ 37. Създава се чл. 36а:
„Чл. 36а. (1) На лице, което не изпълни изискване на тази наредба относно реда за предоставяне на водноатракционни услуги и по този начин осъществи състав на административно нарушение по чл. 31 – 37 ЗОИБПАУПИПО, се налага глобата, съответно имуществената санкция, предвидена в съответната административнонаказателна разпоредба на ЗОИБПАУПИПО.
(2) На лице, което наруши изискване на наредбата относно реда за предоставяне на водноатракционни услуги, извън случаите по ал. 1, се налага глобата, съответно имуществената санкция, по чл. 121, ал. 4 от Закона за морските пространства, вътрешните водни пътища и пристанищата на Република България (ЗМПВВППРБ).
(3) На лице, което наруши изискване на наредбата относно реда за ползване на плавателни средства за спорт, туризъм и развлечение, се налага глобата по чл. 121, ал. 5, изречение първо ЗМПВВППРБ. При повторно нарушение се прилага чл. 121, ал. 5, изречение второ ЗМПВВППРБ.
(4) На лице, което наруши други разпоредби на наредбата, се налага глобата, съответно имуществената санкция, по чл. 121, ал. 3 ЗМПВВППРБ.“
§ 38. В чл. 37 се правят следните изменения и допълнения:
1. Алинея 1 се изменя така:
„(1) Актовете за установяване на административни нарушения се съставят от длъжностни лица, определени от ръководителя на:
1. Главна дирекция „Гранична полиция“ на Министерството на вътрешните работи – за нарушение на някоя от разпоредбите на чл. 17 – 26;
2. Комисията за защита на потребителите – за нарушение на чл. 28, ал. 1, т. 4;
3. Изпълнителна агенция „Морска администрация“ – за всички останали случаи.“
2. Алинея 2 се изменя така:
„(2) Наказателните постановления се издават от:
1. директора на Главна дирекция „Гранична полиция“ или от оправомощени от него длъжностни лица – за нарушения на чл. 17 – 26;
2. председателя на Комисията за защита на потребителите – за нарушение на чл. 28, ал. 1, т. 4;
3. изпълнителния директор на Изпълнителна агенция „Морска администрация“ или от оправомощени от него длъжностни лица – във всички останали случаи.“
§ 39. В § 1 от Допълнителните разпоредби се правят следните изменения:
1. Точка 2 се изменя така:
„2. „Плавателен съд за лично ползване (джет)“ е моторно плавателно средство съгласно определението по § 1а, т. 58 от Кодекса на търговското корабоплаване.“
2. Точка 3 се изменя така:
„3. „Зона за предоставяне на водноатракционни услуги“ е подходящо организиран участък от крайбрежната ивица на Черно море, съответно от крайбрежната ивица на река Дунав, с прилежаща обозначена водна площ, чиито местоположение и граници са определени по реда и при условията на тази наредба и в който се предоставят водноатракционни услуги.“
3. В т. 6 думите „4,57 м“ се заменят с „4,57 m“.
§ 40. В приложението към чл. 9 след думата „Приложение“ се добавя „№ 1“, след думите „чл. 9“ се добавя „и чл. 16г“, а думите „ПЛАВАТЕЛНИ СРЕДСТВА“ се заменят с „ПЛАВАТЕЛНО СРЕДСТВО“.
§ 41. Създава се приложение № 2 към чл. 27б, ал. 3, т. 13, б. „а“ и чл. 35а, ал. 2, 3 и 8:
„Приложение № 2 към чл. 27б, ал. 3, т. 13, б. „а“ и чл. 35а, ал. 2, 3 и 8
Изисквания за безопасност
за предоставяне на водноатракционна услуга „Воден парашут“ (парасейлинг)
I. Изисквания към плавателните съдове, използвани за предоставяне на водноатракционната услуга „Воден парашут“ (парасейлинг)
Плавателните съдове следва да са построени по предназначение за извършване на услугата „Воден парашут“ (парасейлинг) и да са сертифицирани от производителя като такива.
II. Изисквания към оборудването, използвано за предоставяне на водноатракционната услуга „Воден парашут“ (парасейлинг)
1. Минималното оборудване за предоставяне на услугата „Воден парашут“ (парасейлинг) включва:
1.1. парашути за парасейлинг;
1.2. сбруя за парасейлинг;
1.3. елементи на окачването – греди, ванти, карабини, колани др.;
1.4. теглителни въжета;
1.5. осигурителни въжета.
2. За предоставяне на услугата „Воден парашут“ (парасейлинг) се използва оборудване, което е проектирано за тази услуга и за което производителят или упълномощено от него лице е издал документ за съответствие с изискванията за безопасност, съответно акредитиран орган по чл. 23 ЗОИБПАУПИПО и лице по чл. 26 ЗОИБПАУПИПО са издали сертификати за оценка на съответствието.
3. Оборудването се експлоатира, съхранява, проверява и поддържа в съответствие с препоръките на производителя, като обслужването (комплектоването, скатаването, ремонтирането) на парашутната система се извършва от лица, одобрени от лицето по чл. 26 ЗОИБПАУПИПО. 
4. Оборудване, установено като негодно, се отстранява от плавателния съд и се ремонтира или унищожава.
5. Теглителните въжета трябва:
5.1. да са двойно оплетени;
5.2. да са с минимално разкъсващо усилие в незаплетено състояние от 2722 kgf, съответно 26693.7 N или 6000 lbf; 
5.3. да отговарят на стандарт БДС EN ISO 2307:2019 в неговата актуална версия;
5.4. да са с минимална дължина от 200 m;
5.5. да са с максимална дължина от 365 m;
5.6. да се задържат над водата;
5.7. да нямат възли или усуквания;
5.8. да са маркирани по начин, позволяващ преустановяване на развиването при поява на маркировката, като при това на барабана на лебедката остава минимум един пълен ред въже;
6. При предоставяне на услугата на борда на плавателния съд да са налични:
6.1. основна(щатна) котва;
6.2. резервна котва; 
6.3. хидравлична лебедка за теглителното въже на парашута;
6.4. хидравлична спирачка на хидравличната лебедка;
6.5. система за нареждане на въжето на барабана или еквивалентно устройство, осигуряващо равномерно развиване и навиване на теглителното въже;
6.6. устройство за погасяване на подемната сила на парашута при приводняване (плаваща котва); 
6.7. канджа (кука) с минимална дължина 3 m;
6.8. нож с възможност за лесно отрязване на теглителното въже;
6.9. парашут за парасейлинг;
6.10. сбруи; 
6.11. спасителна жилетка по стандарт ISO 12402-5:2020 или по-висок, в подходящ размер за всеки ползвател на услугата;
III. Изисквания към средствата и начина за наблюдение на хидрометеорологичната обстановка. Хидрометеорологични ограничения за извършване на водноатракционната услуга „Воден парашут“ (парасейлинг)
1. Плавателните съдове, използвани за предоставяне на услугата „Воден парашут“ (парасейлинг), се снабдяват с анемометър;
2. Услугата не се извършва при хидрометеорологични условия, които не съответстват на посочените от производителя на използваното оборудване ограничения.
3. Услугата не се извършва при наличието на някое от следните обстоятелства:
3.1. височина на вълната над 2 бала;
3.2. постоянен вятър със скорост над 10 m/s;
3.3. видимост по-малка от 900 m;
3.4. гръмотевична буря в радиус от 13 km;
3.5. пориви на вятъра със скорост над 13 m/s.
4. Текущите операции по извършване на услугата „Воден парашут“ (парасейлинг) се преустановяват незабавно при настъпване на хидрометеорологични условия, чиито параметри надхвърлят посочените в т. 3.
5. Операциите се възобновяват след трайно подобряване на хидрометеорологичните условия. Счита се, че подобряването е трайно, ако в продължение на 30 min отчетените и записани в корабния дневник параметри остават под праговете по т. 3.
IV. Изисквания към екипажа на плавателното средство, използвано за предоставяне на водноатракционната услуга „Воден парашут“ (парасейлинг)
1. Минималният екипаж на плавателен съд, използван за предоставяне на водноатракционната услуга „Воден парашут“ (парасейлинг), се състои от квалифициран за парасейлинг капитан и квалифициран за парасейлинг палубен моряк.
2. Лицата по чл. 27, ал. 1, т. 1 и 2 разработват и прилагат програма за обучение и тренировки на екипажите на плавателните средства, която включва:
2.1. запознаване в детайли с плавателния съд и с изискванията за извършване на прегледи, проверки и поддръжка на плавателния съд и неговото оборудване и снабдяване;
2.2. процедури за действие при аварийни ситуации;
2.3. запознаване в детайли с оборудването, използвано за предоставяне на услугата „Воден парашут“ (парасейлинг) и с изискванията за извършване на прегледи, проверки, поддръжка, използване и съхранение на това оборудване;
2.4. инструктаж на ползвателите на услугата, подготовка за полет и проверки на хидрометеорологичните условия, плавателния съд и оборудването преди полет;
2.5. вдигане на парашута, полет и прибиране на парашутистите и парашута на борда;
2.6. потапяне на парашутистите;
2.7. наблюдение на полета.
3. Отговорното лице за безопасността на зоната за предоставяне на водноатракционни услуги води дневника за обучения и инструктаж, в който се вписва информация за проведените обучения и тренировки по т. 2, включваща най-малко следното: 
3.1. дата на провеждане;
3.2. списък на участниците;
3.3. описание – вид (обучение, тренировка) и времетраене;
3.4. име и подпис на инструктора, който е ръководил и/или наблюдавал обучението или тренировката.
4. Обучение за прилагане на процедурите за действие при аварийни ситуации се провежда периодично, а тренировки – ежеседмично. 
5. Поне един от членовете на екипажа на плавателния съд следва да притежава свидетелство за успешно преминат курс по първа медицинска помощ, включващ кардиопулмонална ресусцитация (CPR) за възрастни и деца, който е одобрен от Изпълнителна агенция „Морска администрация“. 
6. Квалифицираният за парасейлинг капитан трябва да отговаря на следните условия:
6.1. да притежава валиден документ за правоспособност „Водач на кораб до 40 БТ“ или по-висока, придобита в съответствие с изискванията на Наредба № 6 от 2021 г. за компетентност на морските лица в Република България;
6.2. да е преминал обученията по т. 2 и да е в състояние да демонстрира придобитите знания и умения;
6.3. да е извършил най-малко 500 полета в присъствието и под наблюдението на квалифициран за парасейлинг капитан; 
6.4. да притежава валидно свидетелство за медицинска годност.
7. Квалифицираният за парасейлинг палубен моряк трябва да отговаря на следните условия:
7.1. да е преминал обученията по т. 2 и да е в състояние да демонстрира придобитите знания и умения;
7.2. да е участвал в извършването на най-малко 50 полета под ръководството на квалифициран за парасейлинг капитан или палубен моряк.
V. Минимални изисквания за безопасно предоставяне на водноатракционната услуга „Воден парашут“ (парасейлинг)
1. Лицата по чл. 27, ал. 1, т. 1 и 2 въвеждат и прилагат писмени процедури за периодични прегледи, проверки, освидетелстване и за поддръжка на:
1.1. годността за плаване на плавателния съд;
1.2. задвижването на плавателния съд и спомагателните механизми;
1.3. комуникациите;
1.4. навигационното, противопожарното и спасителното оборудване;
1.5. здравината на корпуса, включително по отношение на концентрираното натоварване, породено от операциите с парашута;
1.6. оборудването, използвано за предоставяне на водноатракционната услуга „Воден парашут“ (парасейлинг).
2. Периодични проверки на оборудването, използвано за предоставяне на водноатракционната услуга „Воден парашут“ (парасейлинг):
2.1. отговорното лице за безопасността на зоната за предоставяне на водноатракционни услуги организира извършването на периодични проверки на парашутната система от лице по чл. 26 ЗОИБПАУПИПО и на останалото оборудване от акредитиран орган по чл. 23 ЗОИБПАУПИПО преди началото на съответния летен туристически сезон и след ремонт, модификация или промяна, която влияе на целостта на съответното оборудване;
2.2. Акредитираният орган по чл. 23 ЗОИБПАУПИПО и лицето по чл. 26 ЗОИБПАУПИПО, извършили проверка по т. 2.1, предоставят на отговорното лице за безопасността на зоната за предоставяне на водноатракционни услуги документ за удостоверяване на резултатите от нея (протокол) и сертификат за съответствие, в който е указан срокът на годност за последваща употреба;
2.3. Документите по т. 2.2 се съхраняват от отговорното лице за безопасността на зоната за предоставяне на водноатракционни услуги в дневника за техническото обслужване и се представят на съответните компетентни органи при извършване на годишния преглед за годност на плавателния съд, както и при поискване.
3. Междинни проверки на оборудването, използвано за предоставяне на водноатракционната услуга „Воден парашут“ (парасейлинг):
3.1. честотата, обхвата, изпълнителя и броя на междинните проверки на оборудването, използвано за предоставяне на услугата, се определят по методика, установена в процедурите по т. 1.
3.2. междинните проверки се извършват не по-рядко от веднъж на работен месец, като първата е непосредствено преди да започне предоставянето на водноатракционни услуги през конкретния летен туристически сезон, независимо от момента на извършване на последната периодична проверка по т. 2.
3.3. датите на извършване, обхватът и резултатите от междинните проверки се вписват в корабния дневник.
3.4. отговорното лице за безопасността води в корабния дневник записите за извършеното обслужване на оборудването, използвано за предоставяне на услугата. Записите съдържат: датите на извършване, вида на извършените дейности, както и име и подпис на лицето, което ги е извършило.
4. Когато извършва водноатракционната услуга „Воден парашут“ (парасейлинг) квалифицираният капитан по парасейлинг:
4.1. следи текущата хидрометеорологична обстановка и прогнозата за района;
4.2. извършва наблюдения на хидрометеорологичните условия в началото на работния ден и преди всяко излизане в морето и записва в корабния дневник: часа на извършване на наблюдението, посоката и скоростта на вятъра (в m/s), видимата височина на вълната, състоянието на атмосферата; 
4.3. съхранява корабния дневник на борда и го предоставя за проверка от компетентните органи при поискване;
4.4. отговаря за правилната оценка на текущата хидрометеорологична обстановка и на възможностите за безопасно извършване на водноатракционната услуга, като има право да откаже извършването на услугата или да прекрати осъществяването й, ако според неговата професионална преценка условията и/или оборудването са неподходящи за безопасна работа.
5. Когато участва в извършването на водноатракционната услуга „Воден парашут“ (парасейлинг) квалифицираният за парасейлинг палубен моряк е длъжен да изпълнява нарежданията на квалифицирания за парасейлинг капитан и да го подпомага.
6. Преди началото на всеки работен ден, както и преди всеки полет квалифицираният за парасейлинг капитан извършва визуална и физическа (доколкото е възможно) проверка на оборудването, използвано за предоставяне на услугата, в това число на:
6.1. състоянието на сбруята и нейните шевове, а преди всеки полет – и степента на адаптирането ѝ към конкретния парашутист;
6.2. състоянието на носещата греда;
6.3. състоянието на парашута; 
6.4. състоянието на вантите и теглителното въже; 
6.5. наличието и състоянието на спасителните средства, а преди всеки полет – и степен на адаптирането на спасителното средство към конкретния парашутист;
7. Резултатите от извършената проверка по т. 6 се вписват в корабния дневник.
8. Непосредствено преди качване на плавателното средство за извършване на полет управителят на зоната извършва подробен инструктаж на ползвателите на услугата по безопасност и оцеляване по методика, разработена от отговорното лице по безопасността. Декларациите по чл. 29, ал. 5 се подписват след инструктажа.
9. Непосредствено преди полета и след извършване на проверката по т. 6 квалифицираният за парасейлинг капитан е длъжен:
9.1. да се увери, че броят, общото тегло и разположението на парашутистите съответства на изискванията за допустимо натоварване на използваното за извършване на услугата оборудване;
9.2. да се увери, че всеки от ползвателите на услугата е екипиран с подходяща по размер, годна и адаптирана по тялото на парашутиста спасителна жилетка, към която е прикрепена свирка за подаване на сигнал за аварийно спускане; 
9.3. да се увери, че всеки парашутист е надеждно оборудван с подходяща по размер годна за експлоатация сбруя;
9.4. да се увери, че коланът на сбруята обхваща талията на парашутиста и е надеждно пристегнат и закопчан под спасителната жилетка;
10. По време на полета:
10.1. не се допускат полети на височина по-голяма от 150 m над морското равнище;
10.2. при вятър с посока към брега, водноатракционната услуга „Воден парашут“ (парасейлинг) не се извършва на разстояние по-малко от:
10.2.1. триста метра от брега – в крайбрежните зони, където няма охраняеми плажове;
10.2.2. двеста метра навътре в морето от плаващите шамандури, които обозначават зоната за къпане – съгласно одобрената схема по чл. 27, ал. 1 и 2 от Наредбата за водноспасителната дейност и обезопасяването на водните площи и басейните за обществено ползване;
10.3. капитанът на плавателния съд е длъжен да действа така, че да увеличи максимално разстоянието на парашута от околната брегова линия, съответно ограничителните шамандури, отчитайки преобладаващите метеорологични условия, за да бъде възможно безопасно аварийно приводняване при евентуално скъсване на теглителното въже;
10.4. потапянето на парашутистите се извършва в съответствие с писмените процедури, описани в плана за безопасност за извършване на водноатракционните услуги, които определят в детайли:
10.4.1. скоростта на плавателния съд; 
10.4.2. управлението на скоростта на спускане;
10.4.3. управлението на дълбочината на потапяне; 
10.4.4. максималната продължителност на потапянето;
10.4.5. разстоянието между точката на потапяне и плавателния съд, което не може да бъде по-голямо от 50 m;
11. Квалифицираният за парасейлинг капитан има право да откаже извършване на водноатракционната услуга (полета) на всеки и по всяко време, ако според професионалната му преценка е застрашена безопасността, в резултат на:
11.1. лоши хидрометеорологични условия;
11.2. наличието на ползвател на услугата, който е във видимо нетрезво състояние или видимо под въздействието на наркотични вещества или техни аналози;
11.3. наличието на ползвател на услугата, който не е способен или не желае да следва инструкциите;
11.4. други причини, създаващи обосновано съмнение за безопасното извършване на услугата.
12. Грижи за теглителното въже:
12.1. теглителното въже се изплаква с прясна вода възможно най-скоро след контакт с морската вода, но не по-късно от края на работния ден; 
12.2. когато е извън експлоатация, теглителното въже се съхранява на сухо и закрито място, без контакт с директна слънчева светлина;
12.3. краят на теглителното въже откъм парашута се подрязва в съответствие със следните най-често срещани в спецификацията на производителя критерии: най-малко 30 cm на всеки 100 полета или на всеки 30 дни в експлоатация – в зависимост от това, което от събитията настъпва по-рано;
12.4. върху отрязаната част от въжето се поставя надпис с датата на подрязване, името на плавателния съд и идентификационния номер на теглителното въже. Същата се съхранява на борда на плавателното средство или в офиса на лицето по чл. 27, ал. 1, т. 1 или 2, докато теглителното въже не бъде окончателно изведено от експлоатация;
12.5. за осъщественото подрязване се прави запис в корабния дневник, като се посочват: идентификационния номер на теглителното въже, датата на извършване на подрязването, размера на отрязания участък и имената на извършилия операцията.
13. Процедурите за действие при аварийни ситуации съставляват задължителна част от съдържанието на планът за безопасност за извършване на водноатракционните услуги и регламентират действията на екипажа, на отговорното лице за безопасността и на управителя и останалите служители на зоната за предоставяне на водноатракционни услуги в случай на:
13.1. пожар;
13.2. внезапно влошаване на хидрометеорологичните условия;
13.3. паднал зад борда човек;
13.4. приводняване на парашута;
13.5. скъсване или откачане на теглителното въже с последващо изваждане на парашутистите от водата;
13.6. необходимост от оказване на първа медицинска помощ на нуждаещ се парашутист.
14. Процедурите по т. 13, на български и английски език, се поставят на достъпно място на борда на плавателния съд, използван за предоставяне на услугата „Воден парашут“ (парасейлинг).“
ЗАКЛЮЧИТЕЛНА РАЗПОРЕДБА
§ 42. Параграф 8, т. 6, в частта относно чл. 13, ал. 8 в, § 10 относно чл. 15, § 11 относно чл. 16, § 16, т. 6, в частта относно чл. 16з, ал. 7, § 24 относно чл. 27, § 25 относно чл. 27а – 27в, § 26 относно чл. 28, § 27 относно чл. 29, § 30 относно чл. 33, § 31 относно чл. 33а и чл. 33б, § 32, т. 4 и 6 съответно относно чл. 34, т. 4 и 7, § 33 относно чл. 35, § 34 относно чл. 35а – 35в, § 39, т. 2 относно § 1, т. 3 от Допълнителните разпоредби и § 41 относно приложение № 2 влизат в сила на 14 октомври 2026 г.

